《梦仙谣》
宋代·曹勋

梦入蓬莱宫，岧嶢耸朱阁。
灵风翔紫烟，霭胡生罗幕。
鸾凤栖瑶林，咀嚼瑶华萼。
老龙戏沧洲，喷涛荡鳞角。
朱户翳霄晖，翠殿开晴廓。
中有神仙人，缓步锵金铎。
颜貌盛芙蓉，举止何绰约。
引我丹霞房，玉浆金罍酌。
更赐琅玕膏，笑谈同饮啄。
仙童供蟠桃，盛以朱云络。
坐看移三山，惊波沸五岳。
下顾尘埃徒，奔走赴陵壑。
真人执我手，殷勤相付托。
若到红尘中，莫染红尘浊。
他年须是早归来，奉迎当遣辽东鹤。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。